Juris Stabiņš

Juris Stabiņš (1940—2023) bija latviešu pedagogs, Rīgas Pedagoģijas un izglītības vadības augstskolas rektors, zinātņu doktors (Dr.sc.ing., Dr.paed.).

 Dzīvesgājums 
Dzimis 1940. gada novembrī Rēzeknē, skolotājas Veronikas Stabiņas, dzimušas Makužas (1916—2011), ģimenē. 1990. gadā J. Stabiņš kļuva par Rīgas Komercģimnāzijas (RKĢ) direktoru.Prof. Juris Stabiņš: Esmu lielākais privātais ziedotājs RKĢ Mārtiņš Panke, elap.lv 2009. gada 5. februārī Kad 1994. gadā apvienoja Rīgas Skolotāju institūtu un Imantas Skolotāju institūtu, izveidojot Rīgas Pedagoģijas augstskolu, Juri Stabiņu iecēla augstskolas rektora amatā. 1995. gadā to pārdēvēja par Rīgas Pedagoģijas un izglītības vadības augstskolu.

2004. gada septembrī Korupcijas novēršanas un apkarošanas birojs aizturēja Juri Stabiņu un Igoru ZabirkoIgoru Zabirko atzina par vainīgu viltus liecības organizēšanā kopā ar Stabiņu un citām personām, piespriežot divu gadu nosacītu brīvības atņemšanu un divu gadu pārbaudes laiku aizdomās par kukuļņemšanu kā atlīdzību par skolēnu uzņemšanu Rīgas Komercskolā. Kukuļa izspiešanu viņš maskējis ar nepieciešamību ziedot naudu komercskolas telpu remontam.Pazudis notiesātais bijušais RPIVA rektors Stabiņš diena.lv 2009. gada 2. oktobrī Viņš pats savu vainu noziedzīgajos nodarījumos neatzina. 2008. gadā Rīgas apgabaltiesa viņu notiesāja, piemērojot brīvības atņemšanu uz astoņiem gadiem un mantas konfiskāciju. Apelācijas sūdzību Augstākās tiesas Krimināllietu tiesu palāta izskatīja 2009. gada sākumā un atstāja nemainītu pirmās instances lēmumu. 2009. gada 8. septembrī Augstākās tiesas Senāta Krimināllietu departaments atstāja negrozītu tiesas nolēmumu.

13. septembrī Rēzeknes novada Rikavas pagastā Maltas upes krastā tika atrastas viņa drēbes.Par kukuļa izspiešanu notiesāto Stabiņu ārvalstīs nemeklē kļūdaina personas koda dēļ LETA 2009. gada 16. decembrī Kopš 2009. gada septembra vidus viņš atradās starptautiskajā meklēšanā.

Jura Stabiņa meklēšanas lietu izbeidza 2023. gada 17. augustā, jo bija saņemta oficiāla informācija par viņa nāvi Itālijā 2023. gada jūlijā.

 Darbi 
 Stabiņš J. Izglītības iestādes vadītāja un skolotāja misija. Rīga: Vārti, 1998
 Stabiņš J. Skolotāja misija. Rīga: RaKa, 2001
 Juris Stabiņš, Mihails Pupiņš. Ieteikumi karjeras veidošanai. Rīga: RaKa izdevniecība, 2008. — 188 lpp.

 Atsauces 

Kategorija:1940. gadā dzimušie
Kategorija:Latvijas pedagogi
Kategorija:Rēzeknē dzimušie
Kategorija:2023. gadā mirušie